Document ID: 32010R1125

A BIZOTTSÁG 1125/2010/EU RENDELETE
(2010. december 3.)
a gabonaintervenciós központok meghatározásáról és az 1173/2009/EK rendelet módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 41. cikkére, összefüggésben 4. cikkével,
mivel:
(1)
A gabonaintervenciós központok meghatározásáról szóló, 2008. május 8-i 428/2008/EK bizottsági rendelet (2) I. melléklete meghatározza tagállamonként és - a durumbúza kivételével - gabonafajtánként az intervenciós központokat.
(2)
Az 1173/2009/EK bizottsági rendelet (3) melléklete kijelöli a 670/2009/EK bizottsági rendelet (4) 2. cikke szerinti durumbúza- és rizsintervenciós központokat.
(3)
Az 1234/2007/EK tanácsi rendeletnek a mezőgazdasági termékek állami intervenció keretében történő felvásárlása és értékesítése tekintetében történő végrehajtására vonatkozó részletes szabályok megállapításáról szóló, 2009. december 11-i 1272/2009/EU bizottsági rendelet (5) meghatározza azokat a feltételeket, amelyeket a 2010/2011. gazdasági évtől kezdődően figyelembe kell venni a gabonaintervenciós központok és azok raktárhelyiségeinek kijelölése és engedélyezése során. E feltételek között szerepel az említett rendelet 3. cikke (1) bekezdése a) pontjának i. alpontjában meghatározott követelmény, amely többek között előírja, hogy valamennyi gabonaintervenciós központnak 20 000 tonna minimális tárolási kapacitással kell rendelkeznie.
(4)
Az 1272/2009/EU rendelet 2010. július 1-jétől a gabonafélék vonatkozásában hatályon kívül helyezi a 670/2009/EK rendeletet.
(5)
Az 1234/2007/EK rendelet 41. cikke szerint kijelölt gabonaintervenciós központoknak 2010. július 1-jétől meg kell felelniük az 1272/2009/EU rendelet 2. és 3. cikkében meghatározott feltételeknek. Ezért a 428/2008/EK rendeletet hatályon kívül kell helyezni, az 1173/2009/EK rendeletet pedig módosítani kell.
(6)
Az 1272/2009/EU rendelet 55. cikkének (1) bekezdésével összhangban a tagállamok megküldték a Bizottság szolgálatainak a ténylegesen kijelölendő intervenciós központok jegyzékét, valamint a központokhoz kapcsolódó azon raktárhelyiségek jegyzékét, amelyeket a tagállamok mint a közösségi szabályozásban előírt minimumfeltételeket teljesítő raktárhelyiségeket engedélyeztek. Egyes tagállamok nem küldtek értesítést gabonaintervenciós központokra vonatkozóan, mivel e tagállamokban alacsony a gabonatermelés szintje, vagy mivel megítélésük szerint egy gabonaféle esetében sincs túltermelés, és ezért jelentős ideje nem folyamodtak intervencióhoz.
(7)
Az állami intervenciós rendszer megfelelő működésének biztosítása érdekében helyénvaló, hogy a Bizottság az intervenciós központokat földrajzi elhelyezkedésük függvényében jelölje ki, valamint közzétegye a kapcsolódó raktározási létesítmények jegyzékét és valamennyi, az állami intervencióban érdekelt szereplők számára fontos információt.
(8)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
Az 1272/2009/EU rendelet 2. cikkében meghatározott gabonaintervenciós központok e rendelet melléklete szerint kerülnek kijelölésre.
Az egyes intervenciós központokhoz kapcsolódó raktárhelyiségek címe, valamint az e raktárhelyiségekre és az intervenciós központokra vonatkozó részletes információk internet útján kerülnek közzétételre (6).
2. cikk
A 428/2008/EK rendelet hatályát veszti.
Az 1173/2009/EK rendelet mellékletének A. részét el kell hagyni.
3. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2010. december 3-án.

Labels: 3
17
18